CELEX: C2005/132/39
Language: sk
Date: 2005-05-28 00:00:00
Title: Vec C-172/05 P: Odvolanie podané dňa 15. apríla 2005: O. Mancini proti rozsudku Súdu prvého stupňa Európskych spoločenstiev (štvrtá komora) vo veci T-137/03, O. Mancini proti Komisii Európskych spoločenstiev

28.5.2005   
            
            
               SK
            
            
               Úradný vestník Európskej únie
            
            
               C 132/21
            
         Odvolanie podané dňa 15. apríla 2005: O. Mancini proti rozsudku Súdu prvého stupňa Európskych spoločenstiev (štvrtá komora) vo veci T-137/03, O. Mancini proti Komisii Európskych spoločenstiev
   (Vec C-172/05 P)
   (2005/C 132/39)
   Jazyk konania: francúzština
   O. Mancini, v zastúpení E. Boigelot, advokát, podala dňa 15. apríla 2005 odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (štvrtá komora) z 3. februára 2005 vo veci T-137/03, O. Mancini proti Komisii Európskych spoločenstiev.
   Odvolateľka navrhuje, aby Súdny dvor:
   
               —
            
            
               potvrdil prípustnosť a dôvodnosť jej odvolania a
            
         
               —
            
            
               zrušil rozsudok Súdu prvého stupňa Európskych spoločenstiev zo dňa 3. februára 2005 vo veci T-137/03, Mancini/Komisia.
            
         Odvolateľka tiež navrhuje, aby Súdny dvor sám rozhodol vo veci samej, a tým, že vyhovie pôvodnej žalobe odvolateľky vo veci T-137/03, svojím rozhodnutím:
   
               —
            
            
               zrušil rozhodnutie orgánu povereného menovaním z 28. júna 2002 o neprijatí žalobkyne na miesto lekára poradcu v rámci oddelenia „Service médical Bruxelles“ – DG Admin B8;
            
         
               —
            
            
               zrušil rozhodnutie, ktorým sa výslovne zamieta sťažnosť žalobkyne podanú 29. júla 2002 v súlade s článkom 90 ods. 2 Služobného poriadku a výslovne zamietnutú rozhodnutím z 23. januára 2003 oznámenom žalobkyni 27. januára 2003;
            
         
               —
            
            
               zrušil menovanie Dr. Dolmans na miesto všeobecného lekára, s ktorým súviselo najmä zamietnutie prihlášky žalobkyne na uvoľnené miesto;
            
         
               —
            
            
               zaviazal žalovanú na náhradu žalobkyni sumy 15 000 eur, ohodnotenej ex aequo et bono ako náhrada škodu vrátane úrokov za morálnu ujmu a zásah do jej kariéry;
            
         
               —
            
            
               v každom prípade zaviazal žalovanú, na náhradu trov konania.
            
         Dôvody odvolania a hlavné tvrdenia
   Dôvody odvolania sa odvolávajú v súlade s článkom 58 Štatútu Súdneho dvora na porušenie práva Spoločenstva a nezrovnalosti konania pred Súdom prvého stupňa, poškodzujúce záujmy odvolateľky.